钦定古今图书集成/理学汇编/文学典/第173卷 > 徐师曾文体明辩 > 《和太子重云殿受戒》梁·庾肩吾
## 钦定古今图书集成/理学汇编/文学典/第173卷 > 徐师曾文体明辩 > 《和太子重云殿受戒》梁·庾肩吾

皇明执东曜，帝扆居北辰。小乘开治道，大觉拯苍民。
殊涂同义路，分流合智津。传香引上德，列伎进名臣。
连阁翻如画，图云更似真。镜山衔殿影，梅梁落梵尘。
苑桂恒留雪，天花不待春。万年逢瑞应，千生值法身。
天衣初拂石，豆火欲燃薪。重善终无报。〈一作无论报〉《轻毛》
庶有因。